b'\n_START_ARTICLE_\nArkidiyosesis ng Caceres\n_START_SECTION_\nKasaysayan\n_START_PARAGRAPH_\nAng Diyosesis ng Nueva C\xc3\xa1ceres ay naitatag bilang supragan ng Maynila noong Agosto 14, 1595. Ito ay sa bisa ng Papal Bull \xe2\x80\x9cSuper specula militantis ecclesiae\xe2\x80\x9d na inisyu ni Clement VIII. Nasasakupan ng diyosesis ang lalawigan ng Camarines at Albay gayundin kasama na ang mga isla ng Ticao, Masbate, Burias at Catanduanes; lalawigan ng Tayabas kabilang din ang Lucban, at, sa contracosta ng Mauban hanggang Binangonan, Polo, Baler at Casiguran. Ang opisyal na pangalan sa nabigay ay "Ecclesia Cacerensis sa Indiis Orientalius." Ang pangalan ay kinuha mula sa "Ciudad de C\xc3\xa1ceres," na itinuturing din na lagakan ng diyosesis._NEWLINE_Ang Prayleng si Luis de Maldonado, OFM ang hinirang na unang obispo ng diyosesis ng Nueva C\xc3\xa1ceres. Naitaas ang kalagayan nito sa pagiging arkidiyosesis noong Hunyo 29, 1951 sa bisa ng Papal Bull "Quo in Philippine Republica" ni Papa Pius XII. Ang Papal Bull rin ang nagtakda ng pagkakagawa ng dalawang supragan na diyosesis: Ang diyosesis ng Legazpi at Sorsogon. Sa kasalukuyang Arsobispo ay si Leonard Legaspi O.P. Siya rin ang unang Pilipinong rektor ng Pangunahing Seminaryo ng Unibersidad ng Santo Tomas, ang unang Vicar ng lalawigang Dominican ng Pilipinas.'